Lav et referat af nedenstående tekst:

Tekst:
Tre mænd er blevet sigtet for at bryde ind og stjæle tøj for mere end 200.000 kroner hos tøjforretningen Seaside i Løkken. De tre natlige indbrud er fundet sted d. 4. april, d. 21. maj og d. 2. juni 2019. - Efterforskningen har givet anledning til at ransage seks adresser, og under flere af disse ransagninger har vi fundet koster fra alle tre indbrud, forklarer Lene Mikel Madsen, leder af politiets efterforskningscenter i Hjørring. De tre sigtede er alle mænd på 22 år og bosiddende i Nordjylland. Hvornår sagen skal for retten er endnu ikke besluttet. Tilliden er væk Efter at indbrudstyvene havde været forbi anden gang talte TV2 Nord med indehaver af Seaside i Løkken, Gert Heilmann Lund. - Jeg vil gætte på, at de har stjålet for 70.000 kroner denne gang, og første gang var det for 150.000 kroner. Indehaveren var frustreret, da den første sag om indbrud blev henlagt allerede efter fire dage. - Det er trist og jeg er oprørt over det, sagde Gert Heilmann Lund. Hans tillid til politiets opklaringsarbejde var på et minimum. På en skala fra et til ti, hvor lille er sandsynligheden så for, at politiet opklarer det her? - På en skala fra et til ti, der er jeg på ti, sagde Gert Heilmann Lund. Det blev dog ikke som indehaveren havde forudset i dette tilfælde, tre mænd er nu sigtet i sagen. Der er dog et større generelt problem med befolkningens tillid til politiets opklaringsarbejde. Under forsommerens valgkamp var det et ofte debatteret emne, da ressourcespørgsmålet i forhold til ordensmagten påvirker og interesserer mange borgere. En megafon-måling viste, at kun 5 procent af befolkningen tror på, at politiet kan opklare og finde gerningsmændene i indbrudssager. I 2018 blev der begået knap 55.000 indbrud i Danmark og kun i 7 procent sigtede politiet de formodede gerningsmænd.

Referat:
En tøjforretning i Løkken var udsat for tre indbrud henover foråret. Indehaver var trist over politiets opklaringsarbejde.